Nuwe Afrikaanse musiek vir jou Desember-speellysie - Afrikaans.com
Die feesseisoen is hier en dit is ’n tyd van saamwees, ver ry, kuier en ontspan… en daar is darem niks wat so ’n lekker atmosfeer kan skep soos goeie musiek nie. Hier is ’n paar nuwe liedjies om jou bestaande speellys vol bekende treffers mee aan te vul … of jy nou met Jan Tuisbly se karretjie ry of die langpad aandurf.
Henry Wadsworth Longfellow het gesê dat musiek ’n universele taal praat, wat almal kan verstaan. Dit is waar, want ongeag in watter taal lirieke geskryf is, kan die emosie van ’n goeie liedjie die boodskap duidelik maak wanneer dit met jou hart, of dansskoene praat.
Dit beteken egter nie dat musiek in jou eie taal nie ’n spesiale bekoring inhou nie, want uiteindelik leef, lag en kuier jy mos lekkerder in jou moedertaal.
Omdat ons hier by Afrikaans.com juis Afrikaans as taal- en vermaakmedium vier, het ons vir Annelien van Basten gevra om rond te snuffel en ’n lys saam te stel van lekker nuwe musiek wat die laaste paar maande van dié jaar vrygestel is en jy dalk nog nie van weet nie.
Hierdie juwele, in geen spesifieke volgorde nie, sluit wel bekende kunstenaars se musiek in, maar fokus ook op splinternuwe, minder bekende en opkomende skatte … wat ’n aanwins kan wees vir jou bestaande speellysie van algemeen bekende musiek.
Jak de Priester ft. ADAM– Sally Williams Nougat
Demi-Lee Moore – Mis Eet Slaap Herhaal
Early B ft. Jack Parow & Justin Vega – Potte
Len Muller – Mense Mense
Samantha Leonard – ’n Duisend Keuses
Heuning – Die Lied Wat Skree
Elvis Blue – Spring
Dewald Wasserfall – Nuwe Begin
4 Werke – Hart
Franja du Plessis – Lag tot jy huil
Jan Blohm – Winternag
Appel – Jagter
SUNEL – Hart op Jou Mou
Dawie de Jager ft. Janie Bay – Stroomop My Mens
Michael Blignaut – Naglig
Almero Welgemoed – Maandagoggend
Mariska – Versekerseker
Leah – Ek Mag Jou Mis
2nd Life – Wie Ek is
Fatman – Dorp Toe
Adam Tas en Stella – Ek is Ryk
Ampie – Sit die Radio Aan
Xander Joubert – Blus My
Geraldine Scholtz – Iemand
Taye Brink – Wat As
ADAM – Haar Vuur
Sky Ocean – Spore van My Hart
Verona – Sterker
Valeska Muller – Verdwaal Saam Met Jou
Leon Gropp – Jy In My Gedagtes
Martin Bester – Vir Die Liefde
Stephantasties ft. Mwah – Moenie Ophou
Sterre – Jonk in Afrikaans
EON – Ligjare
André Schwartz – Tweede Kans
Francois Deysel – Sterrekaart
Johnnie Takbok – Skoffel
Victor Bravo – Breakway Line
Almal van ons het daardie gewilde treffers, oud en nuut, deur bekende sangers op ons speellysies en pas dit daagliks aan, soos wat dit op die radio-treffersparades verskyn en ons vriende ons daarvan vertel.
Maar dit kan egter maak dat jy gedurende die vakansie, wanneer jy baie tyd op hande het, of miskien lang motorritte moet onderneem, jy verveeld of moeg raak vir alles wat gewild is … juis omdat dit op die radio ook gaan speel.
So maak seker dat jy ’n nuwe verskeidenheid Afrikaanse musiek byvoeg, sodat elke oomblik van jou vakansie opwindend kan wees.
Wie weet, dalk vind jy jou nuwe gunsteling wat vir jare hierna nog op jou lysie gaan bly, juis in hierdie versameling!